मुख्यमंत्री स्वच्छ ग्राम योजना में पांच पंचायतों का चयन
रावतभाटा. स्वच्छताको लेकर अब उपखंड की 5 पंचायतों में मुख्यमंत्री स्वच्छ ग्राम योजना के तहत नरेगा से सफाईकर्मियों की नियुक्ति होगी। यह सफाईकर्मी जैकैट, मास्क, गम बूट और ग्लब्स के साथ एक निर्धारित ड्रेस कोड में ग्रामवासियों को स्वच्छता का संदेश भी देंगे।
जिला प्रशासन से 5 पंचायतों के लिए बजट भी आबंटित हो चुका है। मुख्यमंत्री स्वच्छ ग्राम योजना के तहत उपखंड की 5 पंचायतों को माॅडल स्वच्छ ग्राम पंचायतों के रूप में विकसित करने के प्रयास होंगे। प्रत्येक ग्राम पंचायत को इसके तहत 21 हजार की राशि आबंटित की गई है। बीडीओ डॉ. भानू मौली मौर्य ने बताया कि मुख्यमंत्री स्वच्छ ग्राम योजना में कुंडाल क्षेत्र की झरझनी, खातीखेड़ा, रेनखेड़ा, जावदा क्षेत्र की जावदा, टोलों का लुहारिया पंचायत का चयन किया गया है। इनमें मनरेगा से कार्मिक लगाए जाएंगे।
hin_Deva hin_Deva hin_Deva